Επιδιώκει να αξιοποιηθούν τα διδάγματα από αυτή την περιοχή για τη βελτίωση της αποτελεσματικότητας της συμβολής που παρέχει η Ευρωπαϊκή Ένωση (ΕΕ) προκειμένου να μειωθούν τα τρωτά σημεία χωρών που πλήττονται από καταστροφές καθώς και ευάλωτων χωρών, θέτοντας την έννοια της ανθεκτικότητας ως κεντρικό στόχο. Η μείωση των ανθρωπιστικών αναγκών, η άμβλυνση της φτώχειας και η αντιμετώπιση ευαίσθητων καταστάσεων απαιτούν συστηματικές προσπάθειες για την ενίσχυση της ανθεκτικότητας των ευάλωτων πληθυσμών. Απαιτούνται πολύπλευρες και μακροπρόθεσμες στρατηγικές με στόχο τη μείωση των βαθύτερων αιτιών των κρίσεων και την ενίσχυση των ικανοτήτων με σκοπό να βελτιωθεί η διαχείριση της αβεβαιότητας και των αλλαγών. Η αναβάθμιση των υπηρεσιών, των ευκαιριών και της προστασίας από πιέσεις και κλυδωνισμούς θα βελτιώσει τα μέσα διαβίωσης των πιο ευάλωτων πληθυσμιακών ομάδων. Όταν προκύπτουν κρίσεις, η διαχείριση των κινδύνων θα οδηγεί σε μια πιο έγκαιρη και αποτελεσματική αντίδραση, με στόχο την αντιμετώπιση των άμεσων αναγκών, τον περιορισμό των απωλειών και την επιτάχυνση της ανάκαμψης. Τα θέματα ανθεκτικότητας —διαχείριση κινδύνου και μείωση της τρωτότητας— θα πρέπει να ενσωματώνονται κατάλληλα σε όλες τις στρατηγικές ανάπτυξης και ανάκαμψης. Η ανταπόκριση της ΕΕ στις επισιτιστικές κρίσεις στην Αφρική Μετά τις επισιτιστικές κρίσεις στην Αφρική, η ΕΕ δρομολόγησε δράση ανθρωπιστικής και αναπτυξιακής βοήθειας. Πέραν των δραστηριοτήτων που στόχευαν στη διάσωση ανθρώπινων ζωών, η εν λόγω βοήθεια συνέβαλε στη διαδικασία ανάκαμψης, για παράδειγμα με τη χορήγηση σπόρων και εργαλείων και την καλύτερη διαχείριση των υδάτων. Οι μακροπρόθεσμες στρατηγικές όσον αφορά την ανθεκτικότητα βοηθούν τις πληγείσες χώρες και τις κοινότητες να ανακάμψουν και να αναπτύξουν την ικανότητά τους να αντιμετωπίσουν μελλοντικές κρίσεις. Οι πρωτοβουλίες για την ανθεκτικότητα SHARE* και AGIR* συνιστούν βελτίωση του τρόπου αλληλεπίδρασης μεταξύ ανθρωπιστικής και αναπτυξιακής βοήθειας. Η βραχυπρόθεσμη βοήθεια ενισχύεται όταν αναγνωρίζεται η σχέση μεταξύ αρωγής, αποκατάστασης και ανάπτυξης (ΣΑΑΑ). Η ΕΕ μπορεί να δεσμευτεί για την αντιμετώπιση των ριζικών αιτιών της επισιτιστικής ανασφάλειας μακροπρόθεσμα μέσω της αποκατάστασης των μέσων διαβίωσης, της ενίσχυσης των συστημάτων κοινωνικής προστασίας και διαχείρισης των καταστροφών, καθώς και της βελτίωσης της διατροφής. Αυτά τα μέτρα επικεντρώνονται στην επισιτιστική ασφάλεια —και στις επισιτιστικές κρίσεις— στη νοτίως της Σαχάρας Αφρική. Ωστόσο, η προσέγγιση αυτή μπορεί να εφαρμοστεί σε άλλες περιοχές και σε άλλα είδη τρωτότητας, όπως περιοχές που απειλούνται από: πλημμύρες κυκλώνες σεισμούς ξηρασία κύματα θυέλλης και τσουνάμι κλιματική αλλαγή αυξήσεις των τιμών των τροφίμων Επικεντρώνεται σε τρεις βασικές συνιστώσες: 1. Πρόβλεψη κρίσεων με την εκτίμηση των κινδύνων 2. Εστίαση στην πρόληψη και την ετοιμότητα 3. Ενίσχυση της ανταπόκρισης σε κρίσεις Η ανακοίνωση προτείνει ένα σχέδιο δέκα σημείων για την αύξηση της ανθεκτικότητας, συμπεριλαμβανομένης της προώθησης του διαλόγου για την ανθεκτικότητα με τρίτες χώρες μέσω των διαθέσιμων διαύλων, όπως τα Ηνωμένα Έθνη, και τα φόρουμ των G8 και των G20 των πλούσιων και αναδυόμενων χωρών. Το σχέδιο ενοποιήθηκε και επεκτάθηκε στο σχέδιο δράσης για την ανθεκτικότητα σε χώρες που πλήττονται από κρίσεις για την περίοδο 2013-2020, το οποίο καλεί την ΕΕ και τις χώρες της ΕΕ: να υποστηρίξουν τις πρωτοβουλίες AGIR και SHARE καθώς και άλλες πρωτοβουλίες για την ανθεκτικότητα σε διαφορετικά περιβάλλοντα και περιοχές, να συμπεριλάβουν τη διαχείριση του κινδύνου καταστροφών στο πρόγραμμα δράσης για την ανθεκτικότητα, να προωθήσουν ολοκληρωμένες προσεγγίσεις όσον αφορά την προσαρμογή στην κλιματική αλλαγή, τη μείωση των κινδύνων καταστροφών και την ανθεκτικότητα, να ενσωματώσουν την ανθεκτικότητα στο πρόγραμμα δράσης για την επισιτιστική και διατροφική ασφάλεια, να ενισχύσουν τους μηχανισμούς συνδρομής ευάλωτων ομάδων του πληθυσμού, υποστηρίζοντας την ανάπτυξη εθνικών προσεγγίσεων για την κοινωνική προστασία, να διευρύνουν τη στήριξη όσον αφορά την ανάπτυξη λύσεων με κεφάλαια κινδύνου σε εθνικό και τοπικό επίπεδο, συμπεριλαμβανομένων της ασφάλισης και ομολόγων καταστροφών, να υποστηρίξουν την ανάπτυξη του τοπικού ιδιωτικού τομέα, των ευκαιριών οικονομικής μεγέθυνσης και των μακροπρόθεσμα βιώσιμων λύσεων για την ενίσχυση της ανθεκτικότητας των ευάλωτων ομάδων του πληθυσμού, να υποστηρίξουν τοπικές πρωτοβουλίες των τοπικών οργανώσεων, να αναπτύξουν μεθοδολογίες όσον αφορά την αστική ανθεκτικότητα καθώς και διαδικασίες δοκιμών και αξιολόγησης, να αναπτύξουν προσεγγίσεις όσον αφορά την ανθεκτικότητα για τα χρόνια προβλήματα των προσφύγων, να υποστηρίξουν την ανάπτυξη ανθεκτικότητας και ικανότητας σε τοπικό επίπεδο, στο πλαίσιο της πρωτοβουλίας εθελοντών βοήθειας της ΕΕ (υπό συζήτηση), να ενισχύσουν τη βάση γνώσεων και τεκμηρίωσης σε θέματα ανθεκτικότητας, να αναπτύξουν κοινές προσεγγίσεις όσον αφορά τις δράσεις προώθησης, να παρέχουν καθοδήγηση σχετικά με την ανθεκτικότητα σε επιχειρησιακό επίπεδο για την Ευρωπαϊκή Επιτροπή και για άλλους εταίρους. να αξιοποιήσουν βελτιωμένες μεθοδολογίες και εργαλεία για την αξιολόγηση και τη διαχείριση των κινδύνων καθώς και τη μέτρηση της ανθεκτικότητας, και να εφαρμόσουν και να αναπτύξουν ευέλικτα χρηματοδοτικά μέσα και σχέδιο αντιμετώπισης ενδεχόμενων ή έκτακτων καταστάσεων.